Arbeiðs- og brunaeftirlitið er eftirlits- og vitunarstovnur undir Umhvørvis- og vinnumálaráðnum. Stovnurin er føroyskur myndugleikin innan: Arbeiðsumhvørvi Brunatrygd og ymsikt viðurskifti innan tilbúgving Mát og vekt (metrologi) Spreingievni og spreingiarbeiði Fýrverk Roykfríum umhvørvi Høvuðsuppgávurnar hjá Arbeiðs- og brunaeftirlitinum eru støðugt at betra trygdin og vitinarstøðið á økjumum sum stovnurin umsitur. Hesum málum røkkur stovnurin við at fremja eftirlitsvitjanir, leiðbeina áhugapørtum og granska óynsktar hendingar-t. d. álvarslig arbeiðsóhapp. Arbeiðs- og brunaeftirlitið ráðgevur landsstýrismanninum innan ábyrgdarøkið hjá stovninum. Søga Arbeiðseftirlitið Arbeiðseftirlitið í Føroyum hevur sín uppruna í gamla‘ Fabrikstilsynet’ og‘ Dampkedeltilsynet’ frá 1870-árunum. Arbeiðsmarknaðarmál vóru millum fyrstu føroysku málsøkini, sum vóru yvirtikin, aftaná at heimastýrislógin kom í gildi í 1948. Arbeiðseftirlitið varð sett á stovn við løgtingslóg nr. 58 frá 24. mai 1974 um arbeiðaravernd og fór at virka frá 1975. Stórar sparingar vórðu tó framdar fyrst í 1990-árunum, sum høvdu við sær, at deildirnar kring landið stongdu, og at stovnurin varð savnaður í Tórshavn. Í 2000 avloysti nýggja arbeiðsumhvørvislógin gomlu arbeiðaraverndarlógina frá 1974. Nýggja lógin breiðkaði virkisøkið hjá stovninum munandi. Brunaeftirlitið Brunaeftirlitið (fyrr Brunaumsjón landsins) varð sett á stovn í 1986 við heimild í løgtingslóg nr. 78 frá 12. juni 1986 um eldsbruna o. a. Fyrstu nógvu árini var myndugleikin skipaður sum ein deild hjá Landsverkfrøðingastovninum, men varð seinni egin stovnur við Petur á Lava Olsen sum stjóra. Arbeiðs- og brunaeftirlitið Í 2017 vórðu Arbeiðseftirlitið og Brunaeftirlitið løgd saman í ein stovn við heitinum Arbeiðs- og brunaeftirlitið. Faktura bústaður hjá Arbeiðs- og brunaeftirlitinum: Arbeiðs- og brunaeftirlitið Co/Føroya Gjaldstova Traðargøta 39 160 Argir Fráboðan til stovnin Boða Arbeiðs- og brunaeftirlitinum frá Øll kunnu boða Arbeiðs- og brunaeftirlitinum frá, um ein illgruni er um, at ein fyritøka brýtur arbeiðsumhvørvisreglurnar. Tað er tó altíð eitt gott hugskot at umrøða arbeiðsumhvørvistrupulleikar í trygdarskipini/trygdarbólkinum á arbeiðsplássinum. Hvussu kann eg boða frá? Tú kanst boða Arbeiðs- og brunaeftirlitinum frá við telefon ella telduposti til arb @ arb. fo. Neyðugt er tó at biðja um innlit í hesi skjøl. Hvat spyr Arbeiðs- og brunaeftirlitið um? Tá ið tú setur teg í samband við Arbeiðs- og brunaeftirlitið, spyrja vit teg vanliga um hesar upplýsingarnar: Navnið á fyritøkuni, bústaðin og deildina (soleiðis at vit kunnu finna arbeiðsplássið og trupulleikan, um vit gera eina eftirlitsvitjan). Hevur fyritøkan eina trygdarskipan ella ein trygdarbólk, og hava tey verið uppi í málinum? Navn og kontaktupplýsingar hjá tær (tað verður handfarið í trúnaði), um okkum tørvar fleiri upplýsingar um málið. Hvat hendir aftaná eina fráboðan? Meginreglan er tó, at ein vitjan altíð verður gjørd, um vit meta, at talan er um ein bráðfeingis vanda. Tú fært ikki boð um, hvørt ein eftirlitsvitjan spyrst burturúr tíni fráboðan ella ikki.